《南乡子》
明代·盛颙

昨夜雨新收。晓来庭户绿阴稠。燕子不归帘半卷，回头。

单衣罢试冷香篝。

独自上危楼。风卷杨花乱滚愁。借问东君何处也，凝眸。

落红争逐水东流。

作者简介：（1418—1492）常州府无锡人，字时望。景泰二年进士。授御史。以劾曹吉祥出知束鹿。为立九则法，除徭役不均之弊。郊有隙地，邻邑民聚居成市，号“清官店”。成化间累迁陕西左布政使，时多边警，又值歉收，颙为经划，馈饷无缺，军民得安。后以左副都御史巡抚山东，推行荒政，民赖以生。